Friske lagermedarbejdere til medicinalvirksomhed (Opslag hos Moment Students)
Friske lagermedarbejdere til medicinalvirksomhed
Friske og engagerede lagermedarbejdere til lager i Greve søges. Er du grundig, detaljeorienteret og frisk på at køre rundt på truck, så skynd dig at søge dette job!
Vi søger lagermedarbejdere til en medicinalvirksomhed i Greve. Som lagermedarbejder bliver du en del af et team, som har ansvar for plukning og pakning af virksomhedens produkter. Varerne skal plukkes via tablets. Opgaverne foregår på truck, som du også vil køre rundt på, når du har været på truckkursus hos os.
Du holder af fysisk arbejde og går altid effektivt og engageret til dine arbejdsopgaver. For os er det altafgørende, at du er en stabil og pligtopfyldende medarbejder, som sætter en ære i at møde til tiden og være en god kollega. Det er også en prioritering, at du er omhyggelig og kvalitetsbevidst med et stort drive og gejsten til at hoppe på et truckkursus, såfremt du ikke har truckkort. Dit høje humør smitter af på dine kollegaer, og du er altid klar på at give en hånd med. Det er også vigtigt, at du som minimum kan tage to vagter om ugen samt kan læse og tale dansk.
Har øje for detaljen og er omhyggelig i dit arbejde på lageret
Er fleksibel og arbejder med højt engagement og moral i samarbejdet med dine kollegaer
Kan se dig selv i jobbet i mindst 1 år
Enten har truckkort eller har mod på at tage truckkort gennem Moment.
Det er en fordel, hvis du har erfaring med lagerarbejde, andet fysisk arbejde eller har truckkort. Såfremt du har truckkort, bedes du skrive det i din ansøgning!
Arbejdstiderne vil primært være mandag til torsdag kl. 15:00-20:00, hvor der er særligt fokus på at kunne arbejde mandage.
Du vil have stor indflydelse på din vagtplan, som udarbejdes for en uge af gangen. Jobbet kan derfor nemt kombineres med studie eller andet job. Dog forventes det, at du kan ønske forskellige typer vagter.
Dine vagter vil blive planlagt ved hjælp af et online kalendersystem, som du får adgang til via din profil på Moments hjemmeside. Du får som udgangspunkt kun vagter på dage, du selv har ønsket. Til gengæld forventes det, at du kan arbejde 2 dage om ugen. Der vil i perioder være mulighed for færre eller flere vagter. Disse vil være en blanding af almindelige vagter og tilkaldevagter afhængigt af virksomhedens behov. Ved alle tilkaldevagter skal du møde ind, hvis du bliver indkaldt. Du kan kun få tilkaldevagter de dage, du selv har ønsket.
Vi oplærer løbende fra slutningen af oktober 2017. Jobbet er med henblik på et længerevarende fast studiejob eller deltidsjob. Din oplæring vil være sidemandsoplæring på ca. 4-5 timer, hvor du bliver tilknyttet en mentor.
Såfremt du ikke har truckkort, tilbyder vi at komme på truckkursus gennem Moment. Kurset betales af Moment og vil strække sig over syv fulde arbejdsdage.
Der vil være mulighed for opstart af truckkursus d. 23/10-2017 og syv dage frem i tidsrummet kl. 08.00-15.30 og igen fra d. 2/11-2017 i syv dage frem. Skriv gerne med i din ansøgning, hvilken periode du kan tage truckkursus, såfremt du ikke allerede har.
Der forventes infomøde med briefing, rundvisning og samtaler i uge 43. Skriv gerne i din ansøgning, om du kan komme til et infomøde.
Fra 0 – 50 timer = 125 kr. i timen
Fra 51 timer = 138 kr. i timen.
Der er tale om en medicinalvirksomhed, hvorfor du også vil blive undervist i GDP regler.
Interesseret? Klik på "Søg dette job" for at skrive din ansøgning. Har du ikke allerede en profil hos Moment, vil du blive bedt om at oprette en som første led i ansøgningsprocessen. Vi holder løbende samtaler – søg derfor allerede nu!
Vi tilbyder ✓ Et fleksibelt job, hvor du selv tilrettelægger dine vagter
✓ Et job med fokus på grundighed, detaljesans og effektivitet
✓ Et job med mulighed for at få truckkort
Arbejdstid og løn Arbejdstiderne vil primært være mandag til torsdag kl.15:00-20:00. Løn i henhold til overenskomst.
Moment udbyder studiejob og deltidsstillinger samt fuldtidsstillinger og vikariater. Vi er et af Danmarks største vikarbureauer. Vi varetager hele jobprocessen fra annoncering til administration af løn og feriepenge. Du er derfor sikker på professionel behandling med et job gennem os.
https://studerendeonline.dk/job/1064834/moment-students/friske-lagermedarbejdere-til-medicinalvirksomhed
Opslag oprettet d. 04.10.2017, sidst opdateret d. 04.10.2017 2017-10-04 19:01:05.803